Johan Nicolai Madvig

Johan Nicolai Madvig (født 7. august 1804 i Svaneke på Bornholm, død 12. desember 1886 i København), var en dansk klassisk filolog, professor ved Københavns Universitet og politiker.

Han ble utdannet ved Københavns universitet, og utnevnt til professor i latinsk språk og litteratur 1829. I 1832 ble han universitetsbibliotekar.

Madvig var medlem av den Grundlovgivende Rigsforsamling i 1848-49. Han var kultusminister - kirke-og undervisningsminister fra 16. november 1848 til 7. desember 1851.

Han var medlem av Folketinget 1849-53 og senere av Landstinget.

Etter å ha vært i regjeringen gikk han tilbake til sitt akademiske virke ved universitetet, hvor han også var rektor i flere perioder. Han viet sitt liv til studiet av og undervisning i latin og forbedring av latinskolene. Han arbeidet mye med Cicero, og revolusjonerte studiet av hans filosofiske skrifter ved en utgivelse av hans De finibus (1839). Hans mest kjente verk er antagelig de han skrev om latinsk grammatikk og gresk syntaks, spesielt hans latinske skolegrammatikk.

I 1874 begynte han å miste synet, og ble tvunget til å oppgi mye av sitt arbeid. Han fortsatte imidlertid å forelese, og ble valgt til rektor for sjette gang i 1879. 1880 frasa han seg professoratet, men fortsatte sitt arbeid om romersk lov. I dette verket inntat Madvig et strengt konservativt standpunkt og kritiserer Mommsens syn på Cæsars reformprogram. Hans siste verk var hans Livserindringer (utgitt 1887).

Utmerkelser 
Madvig ble ridder av Dannebrogordenen i 1840, kommandør i 1850,  fikk storkorset av Dannebrog i 1859 , mottok Dannebrogordenens hederstegn i 1871 og ble ridder av Elefantordenen i 1879.

Referanser

Eksterne lenker 
 Madvig i Nordisk Familjebok

Danske klassiske filologer
Professorer ved Københavns Universitet
Medlemmer av Det Kongelige Danske Videnskabernes Selskab
Danske kirkeministre
Danske undervisningsministre
Landstingsmedlemmer
Folketingsmedlemmer
Medlemmer av Den Grundlovgivende Rigsforsamling
Dannebrogordenen
Elefantordenen
Alumni fra Københavns Universitet
Personer fra Svaneke
Fødsler i 1804
Dødsfall i 1886